Ai Weiwei, som er en kjent kritiker av lokale og nasjonale myndigheter, ble anholdt av kinesisk politi 3. april 2011, etter å ha blitt nektet utreise med fly til Hongkong. Politiet raidet så Ai sitt studio, hvor de konfiskerte dokumenter, datamaskiner og harddisker. Ais pågripelse skjedde i en periode hvor regjeringen slo ned på en rekke aktivister som var inspirert av opprøret i den arabiske verden i 2011. Han ble løslatt mot kausjon etter 81 dager, den 22. juni, samme år etter å ha tilstått skattefusk og lovet å betale tilbake summen.